Okresná prokuratúra Bratislava III 
Vajnorská 47, 832 77 Bratislava 3

Sp. zn. : 1 Pv 1057/13/1103	Bratislava III, 10.12.2013
EEČ : 2-10-216-2013

U Z N E S E N I E

Trestná vec:	obvinený XXXXX 
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v čase odo dňa 12.03.2010 od presne nezisteného času do 14.45 hod. dňa 17.03.2010 v obci XXXXX, na XXXXX ulicič. 169/44 XXXXX ukryl odcudzené motorové vozidlo zn. ŠK Octavia combi, červenej farby, Ečv.: XXXXX VIN: XXXXX, rok výroby 2008 patriace spoločnosti BILLA, s.r.o., pričom toto vozidlo rozrezal karbobrúskou na niekoľko častí, ktoré následne XXXXX odovzdal do zberných surovín v Slovenskom Grobe, do stolárskej dielne „SANE“ v Pezinku časť Panholec a zvyšok odstrojených častí motorového vozidla bolo nájdených u XXXXX v garáži rodinného domu v obci XXXXX, XXXXX 169/44 pričom hodnota vozidla je vo výške 20.000,- €. 

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Okresného riaditeľstva Policajného zboru v Senci, Odboru justičnej a kriminálnej polície, Oddelenia skráteného vyšetrovania uznesením   sp. zn. ČVS: XXXXX dňa 12.08.2010 podľa § 206 odsek 1 Trestného poriadku vzniesol obvinenie XXXXX a XXXXX pre prečin podielnictva spáchaného formou spolupáchateľstva podľa § 20 Trestného zákona k § 231 odsek 1 písmeno a) Trestného zákona na tom skutkovom základe, že v čase odo dňa 12.03.2010 od presne nezisteného času do 14.45 hod. dňa 17.03.2010 v obci XXXXX, na XXXXX ulicič. 169/44 XXXXX ukryl odcudzené motorové vozidlo zn. ŠK Octavia combi, červenej farby, Ečv.: BA295TS, VIN: TMBHS21Z782182298, rok výroby 2008 patriace spoločnosti BILLA, s.r.o., pričom toto vozidlo rozrezal karbobrúskou na niekoľko častí, ktoré následne XXXXX odovzdal do zberných surovín v Slovenskom Grobe, do stolárskej dielne „SANE“ v Pezinku časť Panholec a zvyšok odstrojených častí motorového vozidla bolo nájdených u XXXXX v garáži rodinného domu v obci XXXXX, XXXXX ul. č. 169/44 pričom hodnota vozidla je vo výške 20.000,- €. 
	
Po predložení vyšetrovacieho spisu povereným príslušníkom Okresného riaditeľstva Policajného zboru Senec, Obvodného oddelenia Policajného zboru Bernolákovo sp. zn. ČVS: ORP-1241/BE-SC-2013, som tento preskúmal a dospel k záveru, že u obvineného XXXXX je existencia dôvodu na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného priadku, nakoľko trestné stíhanie je neprípustné pretože menovaný obvinený zomrel.
 
	Vykonaným dokazovaním v prípravnom konaní bolo jednoznačne preukázané, že sa stal skutok, pre ktorý sa vedie trestné stíhanie, tento skutok je trestným činom - prečinom podielnictva podľa § 231 odsek 1 písmeno a) Trestného zákona a tento skutok spáchal obvinený XXXXX.

Z úmrtného listu vydaného matričným úradom v Bratislave - Ružinov zo dňa 13.05.2011 (zväzok XXXXX, ročník XXXXX, strana XXXXX, poradové č. XXXXX vyplýva, že obvinený XXXXX, nar. XXXXX v Bratislave, rodné číslo XXXXX/6825 zomrel dňa 12.05.2011 v Bratislave - Ružinov. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno d) Trestného poriadku stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom na vyššie uvedenú skutočnosť s poukazom na dikcie dotknutých ustanovení Trestného poriadku je daná zákonná prekážka, pre ktorú nemožno v trestnom stíhaní obvineného XXXXX pokračovať a obligatórne podľa § 215 odsek 1 písmeno d) Trestného poriadku zo zákonného dôvodu podľa § 9 odsek 1 písmeno d) Trestného poriadku musí byť predmetné trestné stíhanie proti obvinenému XXXXX zastavené.
 
S poukazom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hatala
prokurátor